ועדת החינוך, התרבות והספורט, כנסת 17, פרוטוקול מספר 137, 2007-02-06 11:30

מיכאל מלכיאור: שלום, אני פותח את ישיבת הוועדה.

מיכאל מלכיאור: אני קיבלתי פנייה מחה"כ זחאלקה, כאשר באחרונה בצורה עיקשת ומתמידה דיברה איתי חה"כ נאדיה ח'ילו.

מיכאל מלכיאור: הם הביאו לפני את הדאגה שלהם למכללה שהיתה צריכה להיות ספינת הדגל של החינוך בישראל, לא רק לחינוך הערבי, המכללה למורים ערבים.

מיכאל מלכיאור: אנחנו יודעים, שבעבר היו למכללה הזאת תוצאות חיוביות.

מיכאל מלכיאור: הרבה מאוד מהמורים הטובים שיש היום הם בוגרים של המוסד הזה.

מיכאל מלכיאור: לאחרונה, אנחנו שומעים דברים בעייתיים עם סימני שאלה, שיכולים לסכן את הקיום של המוסד הזה.

מיכאל מלכיאור: אנחנו מחויבים לפקח על כלל המוסדות.

מיכאל מלכיאור: אם יש אי סדרים ודברים שיכולים לסכן את המוסד המפואר הזה, אז אנחנו חייבים לתקן אותם, גם אם זה אומר להיכנס לעומק לסוגיות שהן בעייתיות.

מיכאל מלכיאור: אנחנו ניכנס לעומק של הסוגיות הללו.

מיכאל מלכיאור: אם זה ייגמר בישיבה הזאת מה טוב, אבל אולי תידרש עוד ישיבה.

מיכאל מלכיאור: אנחנו לא נרפה.

מיכאל מלכיאור: לא נאפשר להרוס את המכללה למורים בחיפה, שמספקת כל כך הרבה מורים במגזר הערבי.

מיכאל מלכיאור: לא נאפשר להרוס את המוסד הזה.

מיכאל מלכיאור: האם יש נציג של המכללה פה?

מיכאל מלכיאור: אני רואה שהם הוזמנו ולא טרחו להגיע.

מיכאל מלכיאור: אנחנו רושמים את זה בפנינו.

נאדיה חילו: תחילה אני רוצה להודות לאדוני, שראה חשיבות בעניין אחרי שכל החומר הועבר אליו.

נאדיה חילו: אני נחשפתי לעניין מחודש ספטמבר.

נאדיה חילו: התחלתי לקבל מכתבים ממורים שיצאו לפנסיה, מתלמידים ותלמידות, ומורות שלא רצו להיחשף מחשש למקום עבודתם.

נאדיה חילו: בתחילת אוקטובר פניתי לשרה יולי תמיר במכתב, חשפתי את התלונות שהגיעו אליי וביקשתי ממנה התערבות.

נאדיה חילו: היא השיבה לי במכתב ב-26 באוקטובר, שהבעיה ידועה לה והיא שותפה לדאגה שלי והיא תיכנס לבדיקה כוללת על מנת לטפל במצוקות של המכללות הערביות.

מיכאל מלכיאור: זה לפני חודשיים וחצי.

מיכאל מלכיאור: מה קרה מאז?

נאדיה חילו: פניתי במכתב נוסף ודיברתי באופן אישי עם השרה, והיא אמרה שהבעיה ידועה לה והיא תנסה לבדוק מה קורה.

מיכאל מלכיאור: הבעיה היתה ידועה לה כבר באוקטובר.

מיכאל מלכיאור: השאלה היא, מה היא עשתה מאז.

נאדיה חילו: פניתי לאדוני וביקשתי שיהיה דיון כאן, ואדוני ייכנס לעניין.

נאדיה חילו: בינתיים הדברים לא שקטו.

נאדיה חילו: הנושא הזה מעורר הדים ציבוריים מאוד גדולים.

נאדיה חילו: למכללה הזאת יש יוקרה היסטורית, יוקרה חינוכית, דורי דורות היא חינכה.

נאדיה חילו: אין היום בית ספר ערבי שאין בו מורה שהוא בוגר המכללה.

נאדיה חילו: היתה כתבה בעיתון ושאלו אותי מה אני ממליצה, האם הם יכולים לשלוח את הילדים שלהם לשם או לא.

מיכאל מלכיאור: מה ענית להם?

נאדיה חילו: אמרתי שהנושא בבדיקה, ושיבדקו ויקבלו את ההחלטה.

נאדיה חילו: אני לא יכולתי לקחת אחריות.

נאדיה חילו: אני יודעת, שבעיתונות הערבית כל שבוע הנושא קיבל כותרות.

נאדיה חילו: זאת בעיה ציבורית של המגזר הערבי.

נאדיה חילו: אני רוצה להעלות את הנושאים.

נאדיה חילו: לפי הדיווח, יש שם אי סדרים כספיים, ניהול לא תקין, פיטורין של רואה חשבון, ועדה קרואה שנכנסה לעניין.

נאדיה חילו: היתה בדיקה של משרד החינוך והמלצות.

נאדיה חילו: משרד החינוך ביצע ביקורת במועד מסוים על ידי רואה חשבון, והיו גם ממצאים והמלצות כתוצאה מהביקורת הזאת.

מיכאל מלכיאור: מה קרה עם ההמלצות הללו?

נאדיה חילו: אני לא יודעת.

נאדיה חילו: אני רוצה להודות לוועד היוזם, שלקח את האחריות והרים את המושכות.

נאדיה חילו: הוא עשה כנס בהשתתפות אנשי חינוך וציבור רבים, מאסה מאוד גדולה שמשקפת את כל החתך הציבורי של האוכלוסייה הערבית.

נאדיה חילו: הבעיות שם עלו בצורה מאוד קשה.

נאדיה חילו: יו"ר הוועדה, הוא מאוד רגיש לתופעות מהסוג הזה בחינוך, במיוחד במגזר הערבי.

נאדיה חילו: אני סומכת עליך.

נאדיה חילו: חשוב גם לפרגן ולא רק לבקר.

נאדיה חילו: הפתיחות שלך והרגישות שלך לאוכלוסייה במגזר הערבי, ראויות לציון.

נאדיה חילו: אני מקווה, שמהישיבה הזאת ייצאו דברים טובים לפתרון העניין.

אלכס מילר: האם יש פה מישהו מרשם העמותות?

מיכאל מלכיאור: לא.

ג'מאל זחאלקה: אני מברך על קיום הישיבה.

ג'מאל זחאלקה: אני המלצתי לחה"כ מלכיאור לרוץ לנשיאות, והוא סרב.

ג'מאל זחאלקה: הוא בטוח היה מקבל את הקולות שלנו.

ג'מאל זחאלקה: הקרדיט מגיעה קודם כל לעיתון כול אל ערב, שחשף את הנושא הזה והעמיד אותו על סדר היום הציבורי.

ג'מאל זחאלקה: זו דוגמא לעבודה של עיתונות חוקרת.

ג'מאל זחאלקה: אם יש קונצנזוס בציבור הערבי מקיר לקיר, הוא שהמצב הנוכחי במכללה האקדמית הערבית בחיפה לא יכול להימשך.

ג'מאל זחאלקה: יש קונצנזוס של התלמידים, של ההורים ושל הציבור בכלל.

ג'מאל זחאלקה: כל מי שיש לו נגיעה בחינוך, אומר שהמצב הזה לא יכול להימשך.

ג'מאל זחאלקה: משרד החינוך יודע על המצב הזה, והוקמה ועדת בדיקה.

ג'מאל זחאלקה: לוועדת הבדיקה הזאת היו ממצאים והמלצות, שלא יושמו.

ג'מאל זחאלקה: ההמלצות היו לשנות את ההנהלה.

ג'מאל זחאלקה: יש המלצות ברורות חד משמעיות, והן לא אומצו.

ג'מאל זחאלקה: אני הגשתי שאילתא למשרד המשפטים, איפה נמצאת הבדיקה של רשם העמותות.

ג'מאל זחאלקה: אנחנו רוצים לקבל דוח, שהציבור יידע מה עשה רשם העמותות בנדון.

ג'מאל זחאלקה: אמנם המכללה מנוהלת על ידי עמותה, אבל למשרד החינוך יש גם כן סמכויות.

ג'מאל זחאלקה: משרד החינוך נותן את הזיכיון לעמותה, הוא מממן, הוא אחראי על המעשה החינוכי.

ג'מאל זחאלקה: אנחנו רוצים לשפר ולא לחזור אחורה בעניין החינוך הערבי.

ג'מאל זחאלקה: המטרה שלנו, היא טובת הסטודנטים והתלמידים.

ג'מאל זחאלקה: אם יש משהו שפוגע במהלך הלימודים התקין, פוגע בסטודנטים, פוגע במורים, זה צריך להיפסק.

ג'מאל זחאלקה: אנחנו רוצים לתת חיזוק למעשה החינוכי ולא לחזור אחורה.

ג'מאל זחאלקה: אני מציע שנשמע את הבקשות שלהם בשמם.

ג'מאל זחאלקה: הם יגידו מה הם חושבים.

ג'מאל זחאלקה: בוא נצא מנקודת הנחה, שהמצב הנוכחי לא יכול להימשך.

מיכאל מלכיאור: אלה דברים שמקובלים עלי.

מיכאל מלכיאור: על העיקרון כולנו מסכימים, אי אפשר לקבל את המצב כמו שהוא.

מיכאל מלכיאור: בואו נבין מה הנקודה המרכזית, ואיפה אנחנו חייבים להתערב.

מיכאל מלכיאור: חבר הכנסת לשעבר, מוחמד כנעאן, בבקשה.

555: אני רוצה להודות לאדוני ולחברי הכנסת, שיזמו וטרחו להגיע לישיבה החשובה הזאת.

555: זה אחד הנושאים שמטרידים היום את המגזר הערבי.

555: אני מסכים עם שני חברי הכנסת, שאמרו שיש קונצנזוס אמיתי במגזר הערבי.

555: זה עלה בכנס שערכנו והוזמנו אליו כל הגורמים.

555: כמה אנשי ציבור במגזר הערבי יזמנו את הפעולה, והקמנו ועדת יוזמה להצלת המכללה הערבית בחיפה.

555: עכשיו מתבצע גם תהליך של החתמות רחב מאוד במגזר הערבי, שיישלח לכל הגורמים הנוגעים בדבר במדינה.

555: לדעתנו, המצב כיום מחזיר אותנו 20-30 שנה אחורה, בו בזמן שאנחנו התקדמנו מאוד בנושא הזה.

555: זאת מכללה שהיתה מהראשונות במדינת ישראל.

555: לצערי, הניהול הכושל, הרשלנות, השחיתות, הדברים שמתבצעים בתוך המכללה, מדאיגים מאוד.

555: אני אדבר בקצרה, ואתן אחר כך לאנשי המקצוע לדבר.

555: אני הנחתי בפני אדוני תיק שלם בנוגע להתנהלות של המכללה.

555: זה חלק מהחומר.

555: לדעתי, למרות כל החומר שנשלח למשרד החינוך, לרשם העמותות, עדיין לא נעשה שום דבר.

מיכאל מלכיאור: אני מבין, שהיתה בדיקה של משרד החינוך.

555: יש ועד מנהל של העמותה, שהוא יו"ר חבר הנאמנים והוא יו"ר המועצה האקדמית, למרות שזה אסור לפי התקנון, לפי החוק.

555: יו"ר המועצה האקדמית חייב להיות עם תואר פרופסור, אבל אותו יו"ר העמותה מסרב לפנות את המשרה הזאת.

555: 40 מכתבים בתוך המכללה מראים שהמכללה מנוהלת על ידי אדם אחד ויחיד, בלי פיקוח של חברי העמותה, בלי פיקוח של אף גורם.

555: לצערי הרב, משרד החינוך ורשם העמותות לא ביצוע מלאכתם.

מיכאל מלכיאור: בגלל שיש לו כל כך הרבה תפקידים, הוא לא יכול להיות פה היום.

555: משרד החינוך ורשם העמותות לא ביצעו מלאכתם ולא חייבו את עו"ד כמאל להתנהל בהתאם לחוק, וזה גורם להמשך השחיתות והונאות הכספים במכללה בצורה לא מבוקרת.

555: אנחנו מבקשים ליישם את הדוח שעשה משרד החינוך בידי חגית ג'ורג'י, שלא יושם עד היום הזה.

555: זה דוח חשוב מאוד וחמור מאוד.

מיכאל מלכיאור: מאיזה תאריך הדוח הזה?

מוטי מרוז: מאמצע 2005.

ג'מאל זחאלקה: מאז המצב החמיר.

555: לצערי הרב, הדוח לא ציין במפורש שהבעיה המרכזית היא היו"ר.

555: הוא ציין בעלי תפקידים אחרים, אבל הוא לא ציין את היו"ר.

מיכאל מלכיאור: הדוח מציין את זה.

מיכאל מלכיאור: אפילו במסקנה נאמר: "החלפת כל שכבת הניהול".

555: זה לא בוצע.

555: החשב המנהל, שמינה משרד החינוך, הגיש דוח חשוב וחמור מאוד שלא בוצע ולא יושם.

555: למרות שהחשב אמור להיות חשב מלווה ניטראלי, שיקבל את השכר שלו ממשרד החינוך מבלי להיות תלוי במכללה, אמר לו היועץ המשפטי של המכללה במכתב רשמי שהוא עובד שלהם.

555: לכן, היום החשב המלווה נותן שירותי חוץ למכללה תמורת כסף.

555: במילים אחרות, הוא לא עושה את מלאכתו אלא את דבריו של יו"ר העמותה.

555: אני אומר את הדברים במלוא האחריות.

555: אנחנו יודעים את הדברים באופן ממשי.

555: יש לציין, שבהתאם לתצהיר של החשב המכללה שפוטר, הנזק שנגרם למכללה בשנה האחרונה הנו בסך 1,876,733 שקלים.

מיכאל מלכיאור: מאיפה הגיע הסכום הזה?

555: הסכום הזה הגיע מהחשב של המכללה, שפוטר לאחרונה.

מיכאל מלכיאור: מה זה הסכום הזה?

ג’מאל כיר: הסכום הזה זה חשבונות שקוזזו לספקים שהגישו שירותים למכללה, כמו נגרות, אלומיניום, חשמל וחומרי ניקוי, מחשבונותיהם לאחר שאושרו על ידי יו"ר העמותה לתשלום.

ג’מאל כיר: כתוצאה מהשקעת פיקדונות לא נכונה, המכללה הפסידה ריביות כתוצאה מרשלנות בניהול חשבון הבנק על ידי יו"ר העמותה בעצמו.

אלכס מילר: אבל אתה החשב.

נאדיה חילו: הוא פוטר.

ג’מאל כיר: אני קיזזתי את הסכומים האלה מקבלנים, לאחר שאושרו על ידי יו"ר העמותה לתשלום.

אלכס מילר: איך יכול להיות שיו"ר העמותה מאשר, מבלי שאתה כחשב מאשר?

ג’מאל כיר: הוא אישר לי את זה ושלח לי את זה לתשלום, ואני סירבתי לשלם.

ג’מאל כיר: אחרי זה בדקתי את החשבונות, וקיזזתי את הסכומים הללו.

ג’מאל כיר: יש לי מכתבים מהקבלנים, שמוכנים לקיזוזים לאחר שאושרו.

אלכס מילר: מי מאשר את העבודה?

ג’מאל כיר: לא אני.

ג’מאל כיר: יו"ר העמותה, מנהל המשק, הוא זה שאישר את העבודה.

ג’מאל כיר: מנהל המשק, מי שמבצע את ההזמנה, זה אחיו של יו"ר העמותה, שהוא בוגר כיתה ג'.

ג’מאל כיר: שכרו 22,000 שקלים בסך הכל.

555: על הדברים שאמר כאן חברי, לא ניתנה הדעת.

555: יש דברים חמורים יותר שמופיעים בדוח שהגשנו לכם.

555: נשלח לוועדת החינוך דיסק, שמתעד את יו"ר העמותה עם אחת העובדות, מקבל שירותי מין תמורת העסקתה במכללה.

מיכאל מלכיאור: אני רוצה להזהיר אותך.

מיכאל מלכיאור: אנחנו גוף רשמי.

מיכאל מלכיאור: אנחנו נטפל בכל הדברים.

מיכאל מלכיאור: תגיד, כי יש טיעון כזה.

מיכאל מלכיאור: אנחנו ללא בית משפט פה, וזה לא תפקידנו.

555: אבל תפקידי להעלות את הדברים בפני ועדה ציבורית.

555: אותה עובדת היתה לקוחה של אותו עורך דין.

555: היא בוגרת כיתה ג', והוא מינה אותה לעובדת בספרייה.

555: עד היום היא מקבלת שכר של מנהלים, ואין לה 12 שנות לימוד.

555: זה נכון גם לגבי עובדים אחרים.

555: עובדים אחרים הם קרובי משפחה של אותו יו"ר, שאין להם השכלה והם מקבלים שכר פי שניים מחברי כנסת.

555: המזנון במכללה נסגר.

555: 5 עובדות פוטרו, על מנת לתת את המזנון לבן אחותו של חבר הנהלה.

מיכאל מלכיאור: הדברים המעטים מעידים על הדברים הרבים.

מיכאל מלכיאור: מוטי מרוז, היו המלצות של המשרד.

מיכאל מלכיאור: מה עשו איתן?

מיכאל מלכיאור: אתה בטח השתתפת בהן.

מוטי מרוז: אני הייתי מעורב.

מוטי מרוז: באמצע 2005 לאחר הובאו לידיעתנו כל מיני דברים לא תקינים במכללה, שלחנו ביקורת עומק למכללה באמצעות רואת חשבון.

מוטי מרוז: הדוח שלה הוגש אלינו לאחר מספר חודשים וכלל ממצאים חמורים ביותר, שכללו העסקת קרובי משפחה בשכר אדיר, הזרמת כספים לחשבונות פרטיים, שימוש בנכסי המכללה לצרכים פרטיים.

מוטי מרוז: זה דוח עב קרס, שבעקבותיו משרד החינוך הקפיא את כל הכספים למכללה.

מוטי מרוז: הוא לא רצה לסגור את המכללה, כי זאת מכללה חשובה.

מיכאל מלכיאור: זאת מכללה חשובה.

מיכאל מלכיאור: כולנו מסכימים עם זה.

מוטי מרוז: לאחר שדוח הביקורת הזה הוגש, זומן ללשכתי - ביחד עם בדיחי ושרה זיו, מנהלת האגף להכשרת עובדי הוראה - יו"ר המכללה, מר זאקי כמאל, לשימוע, שבו הצגנו לו את פרטי הדוח ואמרנו לו שהוא חייב לעמוד במספר אבני דרך חשובות ביותר.

מוטי מרוז: נאמר לו שהוא חייב להעיף את ההנהלה הנוכחית, ולהפסיק העסקת קרובי משפחה.

מוטי מרוז: לאחר שראינו שהדרישות שלנו אינן מתמלאות כנדרש, הוא זומן פעם נוספת לשימוע אצל מנכ"ל משרד החינוך במרץ 2006, ובו הבהרנו לו את החומרה שבה אנחנו רואים את הדברים.

מוטי מרוז: לאחר שגם זה לא עזר וננקטו צעדים חיצוניים, פנינו לרשם העמותות ומינינו חשב מלווה, קובי גינסבורג.

מוטי מרוז: במקביל העברנו את החומר למשטרה, לבדיקת כל האלמנטים הפליליים שקיימים בדוח הביקורת.

מוטי מרוז: רשם העמותות נמצא כרגע בהתדיינות מול העמותה.

מוטי מרוז: הוא עומד על כך שהיא תיתן לו תשובות, כי אחרת הוא יפעל בצעדים לפירוק המכללה.

מיכאל מלכיאור: ההמלצות האלה הן מ-2005.

מיכאל מלכיאור: לפי מה שאנחנו שומעים זה רק הולך ומחמיר.

מיכאל מלכיאור: אני קראתי חומר לפני הישיבה, והדברים נראים לא טוב.

מיכאל מלכיאור: אתם ממשיכים להמשיך כסף למקום הזה.

מוטי מרוז: לא נכון.

מוטי מרוז: משרד החינוך לא מזרים שקל אחד מספטמבר 2005.

ג’מאל כיר: את הביקורת שלחת בסוף 2004 ולא באמצע 2005.

מוטי מרוז: מזה כשנתיים המכללה לא מקבלת ולו שקל אחד מתקציב משרד החינוך.

מוטי מרוז: במכללה מועסקים מורים שהם עובדי מדינה, ומשרד החינוך לא הפסיק לשלם את שכרם.

מוטי מרוז: התקציבים בהיקפים של 10,000,000 שקלים בשנה מוקפאים מזה כשנתיים לחלוטין.

יהודה בדיחי: כאשר מדובר במורים עובדי מדינה, מדובר על שכר ישיר לעובד.

מוטי מרוז: אחרת אנחנו נהייה בבעיה של הלנת שכר.

מוטי מרוז: החשב המלווה מקבל תמיד שכר מהעמותה, אבל הוא לא עושה את דברי העמותה.

מוטי מרוז: הוא במלחמה אטומית מול ההנהלה, כי הוא לא מאשר להם כמעט שום דבר שהם מבקשים.

מוטי מרוז: הטענה שהוא עושה את דברה של העמותה, לא נכונה.

מוטי מרוז: החשב המלווה מתייצב אצלי במשרד לפחות פעם בשבועיים, ומדווח לי דיווחים שוטפים.

מוטי מרוז: הוא איננו עושה את דברה של העמותה.

ג'מאל זחאלקה: מוטי מרוז, עם יד על הלב, אתה רואה את המצב הזה כבר שנתיים ויש למשרד החינוך סמכויות לפעול להצלת המצב.

ג'מאל זחאלקה: אי חושב, שהיית צריך להמליץ בפני השר לנקוט צעדים דרסטיים.

ג'מאל זחאלקה: אני מעריך את זה שאתה יודע את הכל.

מוטי מרוז: יש פה דילמה קשה ביותר.

מוטי מרוז: מדובר במכללה הכי חשובה במגזר הערבי.

מוטי מרוז: יש לנו עוד סנקציה אחת שלא הפעלנו, ואם נפעיל אותה המכללה מחוסלת.

מוטי מרוז: הסנקציה שעדיין לא הפעלנו, זה הסרת ההכרה במכללה.

מוטי מרוז: ברגע שמשרד החינוך יסיר את ההכרה מהמכללה, המכללה לא תוכל לקבל יותר שקל.

נאדיה חילו: למה להעניש את התלמידים?

נאדיה חילו: יש עוד דרך.

ג’מאל כיר: אני החשב המודח.

מוטי מרוז: יש ממצאים קשים נגדך בדוח.

נאדיה חילו: למה לא יישמתם את שאר ההמלצות?

ג’מאל כיר: אני חשב המכללה המודח, שניסיון הדחתו התחיל בשנת 2002 והסתיים לאחר המלצות חגית ג'ורג', שהמליצה להדיח אותי.

ג’מאל כיר: היא עשתה דוח ביקורת רופף, כמו המשרד שלו.

ג’מאל כיר: אני אחראי על הדברים שלי.

ג’מאל כיר: כמו הביקורת שעושה משרד החינוך, כמו הטיפול שעושה משרד החינוך היום לגבי השירותים הנוספים שמעניק החשב המלווה, שהוא בעצמו מינה אותו.

ג’מאל כיר: נכון שהיה ויכוח רציני בין זאקי כמאל לחשב המלווה, ופתאום לאחר שאכל החשב המלווה ארוחת ערב חגיגית במסעדה השייכת לחבר הנהלה, הוא מסכים למנות זכיין למטבח שהוא בן אחותו של חבר ההנהלה.

ג’מאל כיר: פתאום הכל מתנהל כשורה, וזאת בתמורה להענקת שירותים פרטיים, שהחשב המלווה מעניק למכללה.

ג’מאל כיר: על זה יש התכתבויות.

ג’מאל כיר: בחודש ספטמבר הוא מבקש לפטר את המקורבים, ובחודש נובמבר הוא מסרב לשבת עם חברי הנהלה שהודחו, בגלל שאמרו לו שהוא חשב מכללה ולא חשב מלווה ואתה צריך לבצע את ההוראות שלנו.

ג’מאל כיר: הוא ביצע את ההוראות שלהם.

ג’מאל כיר: לגבי המלצות משרד החינוך – ביכולתו של משרד החינוך לעשות הרבה שינויים.

ג’מאל כיר: הוא יכול להסיר את ההכרה, אבל אני לא בעד זה.

ג’מאל כיר: יש תלמידים שם ואסור לפגוע בתלמידים.

מיכאל מלכיאור: אם אתה לא בעד זה, אז למה אתה אומר שהוא צריך לעשות את זה.

ג’מאל כיר: אני לא אומר שהוא צריך לעשות את זה.

ג’מאל כיר: בסמכותו של משרד החינוך להעביר את ניהול המכללה לעמותה אחרת.

ג’מאל כיר: אני מבקש מהוועדה, להמליץ למשרד החינוך להעביר את ניהול המכללה באופן זמני לעמותה אחרת עד שיסתיימו כל הליכי החקירה.

בתיה הקלמן: כמו שציינו כאן, המכללה הערבית בחיפה היא מוסד מוכר כמוסד להשכלה גבוהה מאז 1995.

בתיה הקלמן: תרומתה לאוכלוסייה צוינה כאן.

בתיה הקלמן: מבחינה פרוצדורלית, מי שמפקח על ההתנהלות הכספית, המשפטית של המכללה, זה משרד החינוך.

בתיה הקלמן: בניגוד למכללות הכלליות ולאוניברסיטאות, שהן תחת הות"ת של המועצה להשכלה הגבוהה.

בתיה הקלמן: אנחנו תלויים במשרד החינוך, בדיווחים שלו לגבי ההתנהלות של המכללה.

בתיה הקלמן: במידה ומשרד החינוך ימצא לנכון להעביר אלינו את החומר באופן מפורש ולהצביע על אפשרות של התנהלות לקויה בהיבט האקדמי, המועצה להשכלה גבוהה תיכנס לתמונה.

ג'מאל זחאלקה: מה היא יכולה לעשות?

בתיה הקלמן: בהתאם לחוק מדינת ישראל, המועצה להשכלה גבוהה היא הגוף שמכיר במוסדות ומסמיך אותם להעניק תארים.

בתיה הקלמן: כשם שהמל"ג מכירה בגוף מסוים כמוסד להשכלה גבוהה, כך היא יכולה גם להחסיר ממנו את ההכרה.

מיכאל מלכיאור: יש פה שני ממדים.

מיכאל מלכיאור: בגלל שזאת מכללת מורים ולא מכללה אקדמית כללית, הפיקוח והתקצוב הוא של משרד החינוך.

מיכאל מלכיאור: המל"ג נותן את האישור שהמוסד יכול לתת תואר אקדמי.

מיכאל מלכיאור: זה אומר שאתם לא טיפלתם בזה.

בתיה הקלמן: אנחנו נמצאים בשיתוף פעולה מלא עם האגף להכרת עובדי הוראה במשרד החינוך.

בתיה הקלמן: המועצה להשכלה גבוהה כיום לא בודקת בקשות חדשות של המכללה לפתוח תוכניות לימודים חדשות.

בתיה הקלמן: יש היום 3 תוכניות לימודים לתואר שני בתחומים שונים, שלא מגיעות לדיון במל"ג מהסיבות שכרגע מנו כאן.

מיכאל מלכיאור: כלומר, זה מעכב את האישור של התואר השני.

יהודה בדיחי: יש הפרדה בין הפיקוח הפדגוגי האקדמי – שהוא בודק את ההתנהלות הלימודים ובעלי התפקידים האקדמיים - לבין בעיית הניהול.

יהודה בדיחי: כאן ישנה בעיה של הניהול המשקי והתקציבים.

יהודה בדיחי: על זה יצא דוח הביקורת.

יהודה בדיחי: עם קבלת הדוח העברנו מייד עותק למל"ג, וביקשנו לעצור כל פיתוח תוכניות אקדמיות חדשות.

אלכס מילר: כל פעם כשאנחנו מעלים את הסוגיה של המכללות להוראה, אנחנו חוזרים לאותה נקודה.

אלכס מילר: אני כבר דיברתי על זה לפני חצי שנה, כאשר אני הצעתי להעביר את כל המוסדות להשכלה גבוהה, שבהם מלמדים הוראה, תחת הפיקוח של המועצה להשכלה גבוהה.

אלכס מילר: יש לי הצעת חוק, שאומרת שיהיה ות"ת למכללות וות"ת לאוניברסיטאות.

אלכס מילר: זה יפתור חלק גדול של הבעיות.

אלכס מילר: אני דיברתי עם אגודת הסטודנטים של המוסד.

אלכס מילר: מוסרים לנו שהיו בעיות בעבר, אבל כרגע המוסד בתהליכי הבראה ולסטודנטים אין תלונות.

נאדיה חילו: יש שתי קבוצות של סטודנטים שם.

אלכס מילר: אני מתייחס לאגודת הסטודנטים.

מיכאל מלכיאור: הוא מתייחס לאגודה שנבחרה.

מיכאל מלכיאור: היא נבחרה או מונתה?

נאדיה חילו: פוטרה האגודה הקודמת והיום יש גוף אחר.

נאדיה חילו: יש לי התכתבויות בעניין הזה.

אלכס מילר: אני מתייחס לאותה אגודה שנבחרה.

מיכאל מלכיאור: אבל אם האגודה מונתה על ידי המנהל שאיתו יש בעיה, זה משהו אחר.

אלכס מילר: יש ארגון סטודנטים ארצי, שם יושבים ראשי אגודות הסטודנטים מכל הארץ.

אלכס מילר: מי שרשום שם בתור מייצג המוסד, הוא מבחינתי המייצג.

אלכס מילר: מדובר פה על אלפי סטודנטים.

אלכס מילר: אני מציע לך למנות צוות של 3 מחברי הוועדה, שייכנס לתוך המוסד וייראה את הדברים בעיניים.

555: אני מקבל את ההמלצה למנות 3 חברים.

555: אנחנו מבקשים, להמליץ על פירוק העמותה לאלתר, לאור הניהול הרשלני.

555: בנוסף, להעביר את הניהול של המכללה הערבית לחינוך בחיפה לידי עמותה אחרת במגזר הערבי, עד אשר יסתיימו הבדיקות והחקירות של רשם העמותות.

555: צריך לשקול ברצינות – אם המצב יתמשך בצורה לא נכונה - הסרת ההכרה מהמכללה להענקת תארים.

555: יש היום עוד 3 מכללות במגזר הערבי, שיכולות לענות על הצרכים.

555: אפשר לאיים עליהם בהסרת ההכרה.

קריאה: רציתי למסור לכבודו מכתב תלונה, שאנחנו מגישים היום למבקר המדינה.

עיתונאי: אני בדקתי וחקרתי את העניין משך שנה שלמה.

עיתונאי: מה ששמעת פה זה קצה הקרחון של שחיתות.

עיתונאי: לא יעלה על הדעת שבמדינה מתוקנת אנשים כאלה ינהלו מוסד כל כך חשוב, פלוס מוסרית.

גאנם אסעד: העניין שלי הוא ציבורי וחינוכי בלבד.

גאנם אסעד: אני עקבתי אחרי הגילויים של העיתונאי.

גאנם אסעד: הדברים הם מזעזעים.

גאנם אסעד: אני מקבל מכתבים כל יום מתלמידים ומעובדים, שמצביעים על אדם שנכנס למכללה ואומר לכולם שיעשו מה שהוא אומר ולא הם יפוטרו.

גאנם אסעד: אני מדבר על ראש הוועדה המנהל של המכללה.

גאנם אסעד: אני הייתי עמית של השרה יולי תמירה.

גאנם אסעד: אני מזועזע מדרך הטיפול שלה.

גאנם אסעד: זה פגע ויפגע בה.

גאנם אסעד: זה דבר שמשחק לרעתה.

בתיה הקלמן: המועצה להשכלה גבוהה קיבלה לאחרונה החלטה בנושא ניהול אקדמי במוסדות שאינם אוניברסיטאות.

בתיה הקלמן: גם המכללה הערבית חיפה אמורה לעמוד בהחלטה הזאת.

בתיה הקלמן: לפי ההחלטה הזאת, ראש המכללה צריך להיות פרופסור.

בתיה הקלמן: גם בראש המועצה האקדמית יצטרך לעמוד פרופסור.

בתיה הקלמן: הדברים האלה היום נבדקים על ידי המועצה להשכלה גבוהה.

נאדיה חילו: צריך להסדיר את הכל מחדש.

בתיה הקלמן: גם בנושא הזה יש למועצה להשכלה גבוהה יכולת להשפיע.

בתיה הקלמן: ראש המכללה כיום לא יוכל להמשיך לכהן לאורך זמן.

מיכאל מלכיאור: אני מבין שמי שמנהל את המכללה היום, הוא לא פרופסור.

קריאה: הוא פרופסור, השאלה באיזה מקצוע.

מיכאל מלכיאור: מוטי, אני רוצה לשאול אותך שאלה.

מיכאל מלכיאור: אני מתפלא על משרד החינוך, שרואה את הדבר הזה קורה ומסכן דבר שכולנו מסכימים עליו.

מיכאל מלכיאור: מה הם הכלים להפסיק את הדבר הזה מבלי ליטול את ההכרה במכללה?

מיכאל מלכיאור: האם המשרד יכול להיכנס באופן זמני ולקחת את האחריות על ניהול המוסד?

מיכאל מלכיאור: האם יש דרך אחרת שאתה יכול להציע לנו?

מיכאל מלכיאור: מה האופציות העומדות בפניכם, אפילו באופן תיאורטי?

מוטי מרוז: האופציה הריאלית שעומדת בפנינו, היא שרשם העמותות יוביל מהלך שהעמותה תתפרק, או שתקום הנהלה ממונה לתקופה זמנית.

מוטי מרוז: כרגע, הכדור הוא בידי רשם העמותות.

מוטי מרוז: אנחנו נעשה את מה שוועדת החינוך תמליץ.

מוטי מרוז: אנחנו עשינו מה שאנחנו יכולים.

מוטי מרוז: צריך לזכור, לא רצינו לפרק את כל זה.

מוטי מרוז: יש אלפי סטודנטים שלומדים שם לתואר ראשון.

מוטי מרוז: לבצע מהלך דרמטי, יש מחיר.

מיכאל מלכיאור: זאת נקודה נכונה ומוסכמת על כולנו.

555: בחודש פברואר 2006 היה בעמותה 35,000,000 שקלים.

555: היום יש 21,000,000 שקלים.

555: יש לבדוק לאן הלך הכסף הזה.

מיכאל מלכיאור: אני רוצה לסכם את הישיבה.

מיכאל מלכיאור: אנחנו ועדה של כנסת, אנחנו לא הגוף הביצועי.

מיכאל מלכיאור: הגוף הביצועי הוא משרד החינוך.

מיכאל מלכיאור: הדברים צועקים לשמים.

מיכאל מלכיאור: אי אפשר להמשיך את המצב הזה, גם אם רק אחוז אחד ממה שנאמר פה הוא נכון.

מיכאל מלכיאור: הדבר הזה נמשך יותר מדי זמן.

מיכאל מלכיאור: זה שלא הגיעו אנשים מהמכללה, אומר יותר מדרשני.

מיכאל מלכיאור: לא כל יום אנחנו מקיימים דיון ספציפי על מכללה אחת.

מיכאל מלכיאור: זה בלתי נסבל.

מיכאל מלכיאור: אי אפשר לקבל את המצב הנוכחי.

מיכאל מלכיאור: אני קורא למשרד החינוך – שיש לו את הכלים ואת האחריות לבקרה על המוסד הזה – לעשות את כל הצעדים הנדרשים מיידית, כדי להפסיק את השערוריות מסביב למכללה למורים ולהציל את המוסד.

מיכאל מלכיאור: כולנו מסכימים, שזה מוסד חשוב במגזר הערבי במדינת ישראל וחייבים לעשות כל מאמץ להציל אותו.

מיכאל מלכיאור: אני מבין, שזאת גם המגמה של משרד החינוך ואנחנו בהחלט בראש אחד.

מיכאל מלכיאור: צריך מיידית להפסיק את הפארסה הזאת, ולעשות את מה שצריך לעשות.

מיכאל מלכיאור: אני לא אפרט מה צריך לעשות.

מיכאל מלכיאור: כולם יודעים.

מיכאל מלכיאור: אני מציע – גם בעקבות ההצעה של חה"כ מילר והדברים שנאמרו על ידי חה"כ נאדיה ח'ילו וג'מאל זחאלקה- להקים ועדת בדיקה מיידית של שלושת חברי הכנסת האלה, שייכנסו וידווחו מיידית לוועדה.

מיכאל מלכיאור: תנהלו מגע עם רשם העמותות, הסטודנטים ושרת החינוך, שהיא האחראית העליונה לדבר הזה, ותדווחו לנו חזרה בעוד שבוע מה קורה.

מיכאל מלכיאור: לגבי השאלות הגדולות יותר, כל דבר בעתו.

מיכאל מלכיאור: אי אפשר להמשיך את המצב הזה.

מיכאל מלכיאור: אם אתם מוכנים לקחת על עצמכם את התפקיד הזה, תלוו את זה ותדווחו חזרה לוועדת החינוך.

מיכאל מלכיאור: אנחנו לא נאפשר להמשיך את המצב הנוכחי.

מיכאל מלכיאור: אני בטוח, ששרת החינוך שמודעת לבעייתיות, תנקוט עכשיו באמצעים מיידיים להפסיק את הפארסה ולהחזיר את המכללה החשובה למקום שלה, עם ההנהגה שהיא צריכה לקבל.

מיכאל מלכיאור: ראוי שזה יהיה פרופסור עם הרקע האקדמי הנכון.

בתיה הקלמן: לכל אלה שאומרים, שהוא יכול לקנות תעודה ממקום כזה או אחר, אני רוצה לומר כי מוסדות שאינם אוניברסיטאות לא יכולות להעניק דרגת פרופסור.

בתיה הקלמן: המינוי של פרופסור יצטרך להיבדק על ידי ועדת המינויים לפרופסורים.